Putin: Qrimdagi voqealar salbiy tomonga qarab rivojlanib ketganida, yadro kuchlarimizni shaylik holatiga keltirishimiz mumkin edi

Rossiya prezidenti Vladimir Putin Qrimdagi voqealar salbiy tomonga qarab rivojlanib ketganida, Moskva yadro kuchlarini shaylik holatiga keltirishi mumkin bo‘lganligini aytdi, deb yozadi “Gazeta.ru”.

Bu haqda davlat rahbari “Qrim. Vatanga yo‘l” hujjatli filmida aytib o‘tdi. Film “Rossiya-1” telekanali orqali translyatsiya qilindi.
Putin “sovuq urush” yakunlangani va endi inqirozlardan uzoq turish kerakligini ta’kidladi. “Yadroviy daf qilish kuchlarimizga keladigan bo‘lsak, ular shundoq ham doimo to‘liq jangovar shaylik holatida turadi”, — deya qayd etdi u.